[{"text_idx": "#000002", "text": "En nia hodiau\u0306a elsendo kelkloke kaj diversmaniere ni referencas al la temo ligita kun la aparta memoro pri la mortintoj okaze de la pasinta komence de novembro Tago de la Mortintoj. Kun g\u0302i estas ligita felietono de nia au\u0306skultanto el Egiptio, Micha\u0142 \u0141abenda pri tomboj malnovaj kaj novaj, en kiuj eterne ripozas ankau\u0306 poloj. Al la ekologia tombotorc\u0302o inventita de pola studentino de la Belarta Akademio estas dedic\u0302ita nia scienca temo. En la komencaj aktualaj\u0302oj ni informas pri kovimrestriktoj kaj ilia influo je la unia labormerkato, pri solvoj ebligontaj al polaj malgrandaj vitkultivantoj pli grandkvantan vinproduktadon. Au\u0306dig\u0302as ankau\u0306 la kronviruskronika informo. Hodiau\u0306 venis du interesaj informoj gravaj por E-instruantoj kaj por E-lernantoj. Temas pri la la lau\u0306vica, ampleksa eldono de Manlibro pri E-instruado de Katalin Kovats mendebla c\u0302e La alia informo gravas por poloj kaj personoj konantaj la polan lingvon, kiuj povas alig\u0302i al la universitata E-kurso en Krakovo komencig\u0302anta nunsemajne. Pliaj informoj c\u0302e . Muzike ni proponas fragmenton de la kanzono \u201eHejme floras certe, sed...\u201d. Tiun japanan kanzonon en Esperanto omag\u0302e al viktimoj de Fukus\u0302ima kantas JoMo. Aliflanke Amira el Koreio plenumas la popularan kanzonon \u201eVivu la versa stel\u2019. La interreta foto c\u0302e nia programinformo prezentas ekologian torc\u0302on pri kiu ni informis en la scienca bulteno. En unuopaj rubrikoj de nia pag\u0302o eblas dau\u0306re konsulti la paralele legeblajn kaj au\u0306skulteblajn tekstojn el niaj elsendoj, kio estas tradicio de nia Redakcio ekde 2003-a jaro. Tamen portempe ili \u2013 pro teknikaj kialoj \u2013 ne estas aktualigataj. Tial la aktualajn c\u0302erpaj\u0302ojn \u2013 paralele legeblajn kaj au\u0306skulteblajn \u2013 bv. sekvi per filmetoj c\u0302e: La tuta elsendo ankau\u0306 estas au\u0306debla en jutubo c\u0302e la kanalo: Espero2009: I.a. pere en jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]